**ТЕХНИЧЕСКИ СПЕЦИФИКАЦИИ**

**„ИЗБИРАНЕ НА ВЪНШЕН ИЗПЪЛНИТЕЛ ЗА ИЗПЪЛНЕНИЕТО НА ДЕЙНОСТ 3.8.1 ОТ РАБОТНИЯ ПЛАН НА ПРОЕКТ: „AGROLABS - AGROFOOOD INNOVATION CLUSTERS, ДОГОВОР № ВМР1/1.2/2158/2017 Г., ПО ПРОГРАМА ЗА ТРАНСНАЦИОНАЛНО СЪТРУДНИЧЕСТВО „БАЛКАНИ - СРЕДИЗЕМНО МОРЕ 2014-2020“ ЗА НУЖДИТЕ НА БИОЛОГИЧЕСКИЯ ФАКУЛТЕТ КЪМ СОФИЙСКИ УНИВЕРСИТЕТ „СВЕТИ КЛИМЕНТ ОХРИДСКИ“**

Избраният изпълнител следва да реализира следните изследователски дейности, съгласно разработената методология от водещия партньор по проект: ***“AgroLabs-AgroFood Innovation Clusters”:***

* **Първо, анализ на наличната първична информация за състоянието на аграрно-хранителния сектор в област Благоевград.** Тази дейност изпълнява ключова роля за успешното реализиране на целия пакет от дейности по установяването на нагласите на заинтересованите страни и проучването на възможностите за изграждане на Агро-клъстър в региона. За да се подходи по научно обоснован начин към проблема, предварително трябва задълбочено да се изучи наличната обективно съществуваща информация: в това число се включва целият спектър от статистическа информация, отнасяща се до количественото описание на състоянието на аграрно-хранителния сектор в областта, като например количествени показатели за обработваемите площи, за видовете отглеждани култури и големината на засетите площи, за средногодишните добиви от различните видове култури, за броя и вида на преработващите предприятия на територията на Благоевградска област, за пласмента и реализацията на готовата продукция. Всички налични статистически източници следва да бъдат проучвани и на тази основа ще се изготви изчерпателен доклад (на български и на английски език), в който ще се обобщят резултатите от проведения анализ.

На базата на този анализ следва да се изготви подробна Карта за състоянието на аграрно-хранителния сектор в област Благоевград. Картата, в систематизиран вид, ще представи основните резултати от анализа и ще бъде използвана като визуализиращо средство за по-нататъшното изпълнение на проектните дейности.

* **Второ, подготовка на представително за аграрно-хранителния сектор в област Благоевград социологическо проучване.** Подготовката и провеждането на проучването следва да премине през следните фази:
* **Генериране на три генерални съвкупности на територията на област Благоевград.** Проектните дейности ще се реализират сред три основни заинтересовани страни: **1) първични селскостопански производители, 2) преработвателни фирми и преработватели и 3) търговци и дистрибутори на селскостопанска продукция.** Целта на проучването ще бъде да се изследват нагласите, оценките и очакванията на трите основни заинтересовани страни по отношение на състоянието на аграрно-хранителния сектор в област Благоевград и по отношение на идеята за изграждане и развитие на Агроклъстър в гр. Разлог. За целите на проекта изследването трябва да бъде представително, което означава, че то трябва да се реализира с помощта на репрезентативни извадкови методи. Тяхното прилагане задължително изисква най-напред да се установи изчерпателно точната численост на трите съвкупности. **В резултат от генерирането на трите генерални съвкупности да се изработят три изчерпателни списъка с точните координати на опериращите на територията на област Благоевград 1) първични селскостопански производители, 2) преработвателни фирми и преработватели и 3) търговци и дистрибутори на селскостопанска продукция.** Тези списъци да се предоставят на възложителя, като след неговото одобрение ще се използват като документална основа за конструирането на представителни извадки за трите съвкупности;
* На основа на изготвените три генерални съвкупности **да се конструират три модела на извадки, които трябва да бъдат представителни по отношение на описаните три генерални съвкупности:** 1) първични селскостопански производители; 2) преработвателни фирми и преработватели и 3) търговци и дистрибутори на селскостопанска продукция. Конструирането на трите извадки да се извърши с помощта на стандартните статистически процедури, при което, чрез прилагането на подходящ изчислителен апарат, да се изчисли точно какъв трябва да е обемът на всяка една от трите извадки. Така изготвените три извадки ще се използват за реализиране на изследването, за целите на проекта;
* **Да бъде подготвен релевантен инструментариум**. Следвайки методологията на проекта, да се конструират **три въпросника на български език,** с помощта на които ще се събере целият обем от необходима емпирична информация: в това число оценки за реалното състояние на аграрно-хранителния сектор в област Благоевград (какво се отглежда, в какви количества, какви трудности се срещат в процеса на отглеждане на културите и животните, какви добиви се добиват средногодишно, какво се прави с тези добиви - предават се за преработване или се продават на пазара и др.), както и представи, нагласи и очаквания на трите заинтересовани страни за създаването и развитието на Агроклъстър в гр. Разлог.

Конструираните три въпросника ще бъдат тествани на терен, за да се установи тяхната работоспособност, след което въпросниците ще бъдат финализирани и размножени в толкова бройки, колкото се изискват според трите извадки.

* **Трето, реализация на проектираното представително регионално проучване за селищата в област Благоевград.**

При реализацията на изследването трябва да се следват стриктно методическите указания на възложителя и да се спазват сроковете за осъществяване на проектираните изследователски дейности. **В проучването следва да бъдат включени три отделни изследователски елемента:**

* **Провеждане на проучване, представително за трите заинтересовани страни, извършващи стопанска дейност в област Благоевград.** Проучването да бъде проведено, като се работи с конструираните три представителни извадки, съответно: 1) за първичните селскостопански производители, 2) за преработвателните фирми и преработвателите и 3) за търговците и дистрибуторите на селскостопанска продукция. Да се спазят изчислените обеми на извадките. Събирането на първичната емпирична информация да се извърши с помощта на конструираните три въпросника. Обработването на събраната информация да се извърши със специализирания продукт SPSS, което да послужи за направата на статистико-математически анализ с подходящи методи за обработка и получените резултати да бъдат представени под формата на аналитичен доклад;
* **Подготовка и провеждане на три фокус групови дискусии с представители на трите категории изследвани лица:** след като се реализира количественото изследване, ще се подберат лица, които са подходящи за провеждането на качествени методики и с тях ще се направят три фокус групови дискусии. Трите фокус групови дискусии ще се проведат по научно обосновани изследователски методики и съобразени с целите и задачите на проекта. За участие във фокус груповите дискусии ще бъдат канени представители на трите изследвани заинтересовани групи: 1) за първичните селскостопански производители, 2) за преработвателните фирми и преработвателите и 3) за търговците и дистрибуторите на селскостопанска продукция. За реализирането на фокус груповите дискусии може да се избере такъв подход, който по преценка на изпълнителя е най-подходящ, като вариантите са следните: да се направи по една фокус група с всяка от трите заинтересовани страни, за да има по-активен обмен на информация и изчерпателното представяне на гледните точки на всяка една от трите заинтересовани страни; да се направят три смесени фокус групи, в които да бъдат канени представители и на трите заинтересовани страни. По този начин ще се даде възможност за обстойно коментиране на съществуващите проблеми и изграждане на обща за трите заинтересовани страни концепция за развитието на аграрно-хранителния сектор в област Благоевград;
* В хода на представителното проучване и трите фокус групови дискусии да се **идентифицират между три и пет добри практики,** които да представят интересен и иновативен опит по отношение на отглеждането, обработването или дистрибуирането на селскостопански продукти. Идентифицирането на подходящи добри практики ще стане, като още при представителното проучване, както и по-късно - при фокус груповите дискусии, ще се набелязват по-интересните случаи. Желателно е те да бъдат подробно изследвани, например по метода case study.

Получените резултати да се оформят подходящо и да влязат в един общ наръчник за всички страни, партниращи си по проекта.

**Изисквания към крайния продукт от проучването**

В резултат от проведеното проучване трябва да бъде разработен **аналитичен доклад, с обем минимум 150 страници,** като в него са изчерпателно разгледани резултатите от проведеното проучване. По-конкретно, в аналитичния доклад следва да присъстват следните съдържателни дялове:

**1.** Представяне на статистико-математическата обработка на резултатите от представителното изследване, проведено сред ключовите заинтересовани страни от област Благоевград. Анализ на получените данни;

**2.** Представяне и анализ на резултатите от проведените качествени методики (фокус групови дискусии). Анализът да се базира на проведените фокус групови дискусии, а констатациите да се подкрепят с конкретни цитати от участниците в групите;

**3.** Анализ на минимум 3 case studies: да се представят избраните случаи, да се опише ценното в тях от гл.т. на изграждането на Агроклъстър в гр. Разлог и развитието на агросектора в област Благоевград;

**4.** Да се направят препоръки за изграждането на Агроклъстър в община Разлог.